text:
11. november 2015Nr. 121
Kunngerð um endaskeið í útbúgving til skipsatstøðara
Við heimild í § 4, § 6, stk. 1, nr. 1-5, § 8, stk. 4 og § 11 í løgtingslóg nr. 55 frá 24. apríl 2001 um útbúgving av manning á skipum o.ø. verður ásett:
Øki
§ 1. Kunngerðin fevnir um endaskeið í útbúgving til skipsatstøðara, sbr. § 5.
Krøv til endaskeiðið
§ 2. Endaskeiðið í útbúgvingini til skipsatstøðara skal lúka krøvini í altjóða sáttmálanum um útbúgving av sjófólki, um sjóvinnu og um vaktarhald við seinni broytingum, STCW-sáttmálin, reglu VI/I um grundleggjandi upplæring um trygd og tey ástøðiligu evnini sambært reglu II/4 og III/4 um vaktarhald.
Stk. 2. Umframt at lúka krøvini sambært stk. 1, hevur útbúgvingin til endamáls at geva næminginum førleikar, sum lúka krøvini í STCW-sáttmálanum, kapittul II/5 og III/5.
Førleikamál
§ 3. Endaskeiðið í útbúgvingini til skipsatstøðara skal geva næminginum neyðugu amboðini at menna seg í tí bindandi felagsskapi, sum neyðturviliga er í einari skipsmanning.
§ 4. Førleikamálini fevna um ta vitan, tey evni og teir førleikar, sum næmingurin skal røkka á endaskeiðnum.
Stk. 2. Vitanarførleikarnir eru, at skipsatstøðarin eftir staðið endaskeið hevur:
1) kunnleika til uppbygging av skipi, innrætting, maskinarí og aðra útgerð,
2) kunnleika til tey siglingarfrøðiligu og maskinteknisku økini umborð á skipi,
3) fatan av týdninginum av góðari røkt umborð,
4) kunnleika til ymsar vágar, tá arbeitt verður umborð á ymiskum skipasløgum, fyri at sleppa undan vanlukkum og arbeiðsskaðum,
5) kunnleika til gongdir í sambandi við flutning og handfaring av last og
6) kunnleika til grundleggjandi hugtøk og íblástur til ábøtur av verandi og menning av nýggjum mannagongdum og arbeiðsgongdum.
Stk. 3. Evnisførleikarnir eru, at skipsatstøðarin eftir staðið endaskeið kann:
1) virkin luttaka í menning og varðveiting av einum tryggum og sunnum arbeiðsumhvørvi,
2) útinnan av ítøkiligum viðlíkahaldsarbeiði og umvælingararbeiði umborð á skipi,
3) nýta og viðlíkahalda bjargingarútgerð,
4) fremja verkligt arbeiði umborð við togverki, veirum og útgerð til surring,
5) fremja arbeiði í samsvari við ásettar normar fyri dygd,
6) fremja verkliga eldsløkking,
7) verða við til at bøta um fremjan og dygdina í arbeiðinum og
8) nýta og samskifta á einum virknum enskum máli innan viðkomandi økir fyri starvið.
Stk. 4. Málið fyri at nema sær førleikar er, at eftir staðið endaskeið kann skipsatstøðarin:
1) virkin luttaka í samstarvinum við ráðlegging av arbeiðsuppgávum,
2) sjálvstøðugt útinna verkligar uppgávur í sambandi við vanligt skipsarbeiði, undir hesum viðlíkahaldsarbeiði, og
3) leiða og fremja smærri flutningsuppgávur við m.a. handfaring av krana.
Stk. 5. Næmingurin skal eftir lokna útbúgving lúka krøvini í STCW-sáttmálanum í samsvari við dygdarkrøv Mentamálaráðsins viðvíkjandi:
1) Passa ein bjargingarbát, bjargingarflaka og mann-yvir-borð bát, sambært reglu VI/2, § 1, í STCW-sáttmálanum.
2) Dugnaskaparskeið í motorpassing.
3) Verndartilbúgving og serstakar verndaruppgávur á skipi, sambært reglu VI/6, § 4, í STCW-sáttmálanum.
Upptøka á endaskeiðið
§ 5. Skúlin hevur ábyrgdina av upptøku á endaskeið í útbúgvingini til skipsatstøðara og tryggjar, at umsøkjarar lúka upptøkukrøvini sambært stk. 2 og 3.
Stk. 2. Á endaskeiðið í skipsatstøðaraútbúgvingini kunnu persónar takast upp, sum eftir at hava staðið grundskeið í skipsatstøðaraútbúgivngini, hava verið í starvi sum ófulltikin skipsatstøðari umborð á havfarandi handilsskipi størri enn 20 BT í minsta lagi í 6 mánaðar.
Stk. 3. Upptøka til endaskeiðið er harumframt treytað av, at umsøkjari hevur galdandi heilsuváttan fyri sjófólk.
Skipan av útbúgvingini
§ 6. Skúlin ásetur í námsskipan, reglur og vegleiðingar um, hvussu útbúgvingin skal leggjast til rættis, og hvussu útbúgvingin skal fremjast í verki. Námsskipanin skal lýsa, hvussu skúlin í síni tilrættislegging av útbúgvingini lýkur krøvini í skjali 1, umframt krøvini í STCW-sáttmálanum.
Stk. 2. Í námsskipanini skulu eisini ásetast nærri reglur um:
1) mál fyri útbúgvingina,
2) bygnað og uppbygging av útbúgvingini, modulir og ECTS-stig,
3) undirvísingarhættir og samstarvshættir,
4) samstarv við vinnu og aðrar útbúgvingarstovnar,
5) lestrarætlanir og
6) avriksflutning.
Stk. 3. Námsskipanir og munandi broytingar í skipanini fáa gildi frá skeiðsbyrjan.
Stk. 4. Námsskipanir og munandi broytingar í skipanini sambært stk. 3 skulu áseta skiftisreglur.
Stk. 5. Galdandi námsskipan skal verða atkomulig á heimasíðu skúlans og skal harumframt verða skjalprógvað í dygdarskipan skúlans.
Próvtøka og prógv
§ 7. Próvtøkur og eftirmetingar skulu viðgerast sambært kunngerð um próvtøkuskipan fyri maritimar útbúgvingar.
§ 8. Skúlin skrivar út endaligt prógv, tá ið næmingur hevur staðið endaskeiðið í útbúgving til skipsatstøðara.
Undirvísingarførleiki
§ 9. Lærari, sum skal undirvísa í útbúgving til skipsatstøðara, skal í minsta lagi hava útbúgving sum skipsførari við í minsta lagi tvey ára royndum sum einastýrimaður, yvirstýrimaður ella skipari við handilsskipum ella hava útbúgving sum maskinmeistari.
Stk. 2. Fyri at verða settur í fast starv skal lærari hava lokið viðkomandi námsfrøðiliga útbúgving, sum svarar til 30 stig í European Credit Transfer System, ECTS-stig.
Aðrar ásetingar
§ 10. Endaskeiðið í útbúgvingini til skipsatstøðara er ásett at verða ein lestrarhálva, sum svarar til 30 ECTS-stig.
Stk. 2. Avgerðir, sum skúlin tekur sambært hesi kunngerð, kunnu kærast til landsstýrismannin.
Stk. 3. Kærur um avgerðir sambært stk. 2 skulu latast leiðara skúlans til hoyringar. Kærarin skal hava høvi at gera viðmerkingar til hoyringarsvarið frá leiðara skúlans í seinasta lagi 7 dagar frá tí degi, at leiðari skúlans skrivliga hevur fráboðað hoyringina fyri kæraranum.
Stk. 4. Leiðari skúlans sendir kæruna, hoyringarsvarið og møguligar viðmerkingar frá kæraranum til landsstýrimannin.
Stk. 5. Freistin at kæra avgerðir sambært stk. 2 er 2 vikur frá tí degi, avgerð skúlans skrivliga er fráboðað kæraranum.
Stk. 6. Kærur um próvtøkur og próvtøkuviðurskifti annars skulu viðgerast sambært kunngerð um próvtøkuskipan fyri maritimar útbúgvingar.
Stk. 7. Skúlin hevur yvirskipaðu ábyrgdina av, at grundskeiðið í útbúgvingini til skipsatstøðara verður framt sambært skjali 1 við lýsing av innihaldinum í grundskeiðnum í útbúgvingini til skipsatstøðara.
Gildiskoma
§ 11. Henda kunngerð kemur í gildi dagin eftir, at hon er kunngjørd.
Mentamálaráðið, 11. november 2015
Rigmor Dam (sign.)
landsstýriskvinna
/ Poul Geert Hansen (sign.)
Skjal 1
Lýsing av innihaldinum í endaskeiðnum í skipsatstøðaraútbúgvingini
Maskinteknik (8 ECTS-point)
Fakevni: Røkt
Við undirvísing skal næmingurin fáa ástøðiligar og yrkisligar førleikar, soleiðis at viðkomandi kann taka lut í fremjan av vanligum fyrifallandi røktararbeiði við teimum røttu amboðunum og evnunum við galdandi krøvum um trygd og heilsusemi fyri eyga.
Krøv til eftirmeting: Intern roynd.
Central evni:
1. Handfaring av váða við nýtslu av reingerðarevnum og loysingarevni – persónliga vernd tá arbeitt verður við reingerð og máling, trygd í umhvørvinum, merkingin av vandateknunum, R- og S-setningum og loyninumrum, tilbúgvingar soleiðis at galdandi heilsukrøv og trygdarkrøv verða hildin, undanviðgerð í sambandi við máling, tilbúgving í sambandi við arbeiði at reinsa tangar sum fyribyrging fyri dálking av havinum.
2. Reinsan, máling og sandblásing – meginreglur fyri røkt og reinsing av tangum, ketlum, sentrifugum, rigga til og av útgerð v.m., hátrýstreinsing, sandsláing, nýtslu av el-tólum og lufttrýsttólum.
3. Umvæling og smyrjing – smyrjiskipanina umborð, týdningin av rættari smyrjing, nýtsla av smyrjitalvu, yvirháling og umvæling av pumpum, deksmaskinarí, hjálpimaskinarí og amboð.
Fakevni: Maskinlæra, El-læra og røkt av maskinum
Við ástøðiligari og verkligari undirvísing skal næmingurin fáa kunnleika til dieselmotorar og hjálpimaskinarí, sum er neyðug fyri at hjálpa við til og fremja arbeiði í maskinrúmi umborð á skipi við tí neyðugu trygdini fyri eyga. Næmingurin skal lúka treytirnar fyri Elektro Technical Rating (ETR), sbrt. STCW- sáttmálanum, kapittul III/7.
Krøv til eftirmeting: Intern roynd og dugnaskaparroynd í motor sbrt. galdandi førleikakrøvum
Central evni:
1. Frøðimál – frøðimál í sambandi við umvælingararbeiði og røktararbeiði við motorum og hjálpimaskinum umframt elektriskum skipanum.
2. Dieselmotorar – arbeiðsgongdina í einum dieselmotori, høvuðslutir og skipanir (brenniolja, smyrjiolja, kølivatn og startluftskipan), greiðsla, seta í gongd og steðga einum dieselmotori, passa ein dieselmotor sum er í gongd umframt eftirlit ásett av tíðini motorurin hevur verið í gongd, meting av hvør eftirlitstørvur er neyðugur at fremja tá órógv er í maskinarínum.
3. El-arbeiði – amboð, sum nýtt verða til elektriska uppseting, rætta fremjan av elektriska uppsetan, meginreglur fyri rættari nýtslu av tilfari og lutum í sambandi við el-arbeiði, trygd í sambandi við el-arbeiði.
Fakevni: Hydraulik, automatión og køliskipanir
Við undirvísing skal næmingurin fáa kunnleika til grundleggjandi hydrauliskar skipanir, soleiðis at viðkomandi kann hjálpa til við ella fremja eftirlit og umvælingar av hydraulisku skipanunum umborð í skipum. Við ástøðiligari og verkligari undirvísing skal næmingurin fáa kunnleika til automatión og køliskipanir, soleiðis at viðkomandi kann fremja einfaldar uppgávur við at finna feilir, at passa og røkta køliskipanir umborð á skipi.
Krøv til eftirmeting: Intern roynd
Central evni:
1. grundleggjandi kunnleika til hydraulisk evni – meginreglur fyri virknaðarhættir í skipanunum, lutir í hydrauliskum skipanum, teirra virknaðarháttur og virki, útrokning av sylindaramegi, dagligt efitrlit, oljuanalysu og handfaring av oljufiltrum.
2. Grundleggjandi kunnleika til køliskipanir – meginreglur fyri virkishættum í køliskipan, undir hesum skipanir til proviant, farm, lufting og kølibingjum, lutir í eini køliskipan, teirra virkisháttur og virki.
3. Stýring og eftirlit við køliskipan – lesa av trýst og temperatur, einfalda stýring av kølislipan, dagligt eftirlit, røkt av kølibingjum.
Sjómansskapur. Trygd og arbeiðsumhvørvi (9 ECTS-stig)
Fakevni: Sjómansskapur
Við undirvísing skal næmingurin fáa teir neyðugu førleikarnar, soleiðis at viðkomandi, uttan arbeiðslýsingar og tekningar, kann gera arbeiði umborð við togverki, veirum og útgerð til surring umframt at fremja smærri flutningsuppgávur við ymiskum sløgum av kranum.
Krøv til eftirmeting: Intern roynd
Central evni:
1. Handfaring av kranum og lyftiútgerð – ástøðiligar og verkligar uppgávur við kranum, lyftumegin hjá krókum og aðrari lyftiútgerð, týdningin av teknum til handfaring og merking av bingjum, nýtslu og orsøkir til vrakan av lyftiútgerð og taljum, nýtslu av kranum til at lyfta oljuslangur og íseting av hesum á greinrør.
2. Handfaring av flutningsarbeiði – leiða flutningsarbeiði við at geva tekin og vegleiðing umvegis radio, nýtslu av kranum til flutning av ymiskum smærri byrðum við øllum trygdarreglum fyri eyga..
3. Arbeiði við surring – surring av ymiskum tilfari á einum trailaradekki, undir hesum stúva av farm við luftkoddum.
4. Trygd – tilbúning, so krøv um trygd fyri einum sjálvum og umhvørvinum á kranadekki og trailaradekki verða hildin.
Fakevni: Sjótrygd og maritim vernd
Við ástøðiligari og verkligari undirvísing skal næmingurin fáa førleikar innan sjótrygd, nýtslu og røkt av bjargingarútgerð, sum er neyðug fyri at gerast partur av trygdarmanningini umborð á skipi.
Krøv til eftirmeting: Intern roynd umframt prógv fyri nýtslu av bjargingarbátum, bjargingarflakum, og mann yvir borð bátum sbrt. galdandi førleikakrøvum.
Central evni:
1. Grundleggjandi sjótrygd og bjargingarútgerð – fyribyrging av ymiskum vandum og skipbroti, uppihald í køldum vatni og viðgerð av persóni við kuldaskaða, nýtsla og krøv til bjargingarútgerð og tess útbúna nýtslu av persónligari bjargingaútgerð og selar til bjarging við tyrlu.
2. Samskifti, tilbúgving, alarm og evakuering – nýtslu av skipanum av evakuering í sambandi við bjargingarflakar og bjargingarbátar, rætta nýtslu av samskiftisútgerð í neyðstøðu og neyðsignal, rættan atburð í mun til mynstringarrullur, alarmsignal og evakueringsskipanir.
3. Sjóbjarging við nýstlu av bjargingarflakum og bjargingarbátum – at seta út, sigla og taka upp bjargingarbát og flakar sum eru at lora niður við øllum trygdarreglum fyri eyga, venda koppaðum flaka, bygnaðin hjá sjóbjargingartænastuni og bjarging við tyrlu.
4. Røkt av bjargingarútgerð – eftirlit við bjargingarbátum og røkt av bjargingarútgerð.
5. Maritim trygdartilbúgving – trygdarskipan og trygdartilbúgving, vandar og trygdartiltøk, sbrt. galdandi førleikakrøvum, kunnleika til viðurskifti við fangatøku og avleiðingar av hesum.
Fakevni: Arbeiðsumhvørvi
Við undirvísing skal næmingurin fáa førleikar inna arbeiðsumhvørvi, trygd og fyribyrging av váða, sum er neyðugur til at fremja arbeiðið umborð á ein tryggan og heilsugóðan hátt. Harumframt skal næmingurin hava lært seg ein hugburð til arbeiðstrygd, soleiðis at viðkomandi er tilvitaður um týdningin av einum tryggum og heilsugóðum arbeiðsumhvørvi.
Krøv til eftirmeting: Intern roynd
Central evni:
1. Tjóða og altjóða reglur á økinum – lógir, kunngerðir og tøkniligar fyriskipanir, sum hava týdning fyri trygdina hjá einum sjálvum og øðrum, Søfartsstyrelsens meddelelser A, IMDG- kotan, umframt merking av vandamiklum farmi, uppbygging og týdningin av ISM- kotuni fyri trygd umborð á skipi.
2. Fyribyrging og rættur atburður í sambandi við trygd – fyribyrgjandi arbeiði við trygd umborð á skipi, hættir til fyribyrging av vanlukkum umborð, vandar við flutningi av vandamiklum farmi, eyðkenni fyri loka rúm, vandar og at taka rætt fyrivarni tá ið farið verður inn í loka rúm, sýning av hvussu farast skal inn í lokað rúm.
3. Arbeiðsumhvørvi – endamálið við metingini av arbeiðsplássinum, fremjan og nýtsla av metingini av arbeiðsplássinum, nýtsluleiðbeiningar á arbeiðsplássinum, nýtsluleiðbeiningar frá veitarum, viðurskifti viðvíkjandi sálarligum arbeiðsumhvørvi umborð, umframt hvíldar reglur, vaktarskipanir, frítíð v.m.
4. Verndarútgerð og fyrivarni – nýtsla av verndarútgerð til ymiskar uppgávur sambært galdandi leiðreglum.
Yrkisparturin (13 ECTS- stig)
Fakevni: Verstaðsparturin – verkætlanararbeiði
Sum framhald av tí handiliga partinum skal næmingurin ogna sær størri ástøðiligar og verkligar handiligar førleikar, soleiðis at viðkomandi kann nýta hesar førleikar bæði til ráðlegging og fremjan av maskintøkniligari røkt og umvæling.
Krøv til eftirmeting: Intern roynd
Central evni:
1. Teknisk dokumentatión – reglur og vegleiðingar fyri tekningum, framleiða egið tilfar til dokumentatión, møguliga við nýtslu av KT, nýtslu av tekniskari dokumentatión tá ið ráðlagt verður um ábøtur, røkt og umvælingar.
2. Tilfarslæra – rætta nýtslu av byggitilfari, krøv um styrki, formstabilitet, tættleiki og tæringur, nýtileiki í sambandi við framleiðsluhættir og arbeiðshættir, hitaviðgerð av ymiskum tilfari, kanning av ymiskum tilfari, hóskandi nýtsla av tilfari sum skal skoytast saman, hóskandi hættir til at skoyta saman tilfar og hóskandi nýtslu av pakki tilfari.
3. Verkstaðartøkni – amboð og mátiútgerð, útgerð og arbeiðshættir, røtt nýtsla av komponentum og hættir at samla og skilja sundur, hættir at meta um standi á eini legu og kanning av rivum í maskinkomponentum.
4. Arbeiðið við skrúvustikk og maskinum – umvæling og røkt, amboð og onnur útgerð, amboðsmaskinur og trygd tá ið arbeitt verður við hesum, brúkara eftirlit, meting av momentkrøvum v.m., rættar hættir tá ið sett verður saman undir hesum loyvd frávik.
5. Varmaelvd samaskoyting – sveisiútgerð og skeribrennari og trygd í sambandi við nýtslu, TIG-sveising í vanligt stál, MAG-sveising, ljósbogasveising við elektrodu, skeribrenning við ilt og gass.
Fakevni: Verkætlan
Næmingurin skal í samansettari uppgávu, í samstarvi við aðrar næmingar, sýna teir handaligu førleikar innan tær greinar sum næmingurin hevur lært í útbúgvingargongdini.


c: text/html

text:
Við HPT fyrilestri taka vit støði í tí einstaka saman við bólkinum. HPT vísir á styrkina við ymiskleikanum, og hvussu tú brúkar hann í verki við opnum og ærligum samskifti. Tað er t.d. vísindaliga prógvað, at menniskja upplivir nøgdsemi, tá undirhaldið er at tosa um onnur. Tí venja vit samskifti at tosa við og ikki um hvønn annan. Vit halda, at øll menning í fyritøkuni er fyrst og fremst grundað á tey menniskjaligu virðini.
Arbeiða ímóti menniskjaligu natúrini?
Til gagns fyri effektivitetin krevst í summun førum, at menniskju skulu arbeiða ímóti egnari natúr.Tað er tá vit skulu samskifta beinleiðis og ærliga. Eisini tá tað kemur til broytingarsinnið skulu vit arbeiða ímóti egnari natúr. Yvirhøvur eru menniskju av náttúruávum ímóti broytingum í lívinum og vilja helst vakna uttan stórvegis broytingar.
Við at stimbra broytingarsinnið og mátan vit samskifta uppá, mennist virkið
Starvsfólk í dag noyðast at fyrihalda seg til áhaldandi broytingar á arbeiðsmarknaðinum. Soleiðis er nútíðar samfelagið.
Persónlig menning gjøgnum avbjóðingar ?
Okkara konsept við avbjóðingum er bygt á persónliga menning og kann beinleiðis vísast til arbeiðsstøður, t.d. at stimbra broytingarsinnið. Ymiskt er, hvat ein avbjóðing er fyri tann einstaka. Tí hava vit nógvar ymiskar avbjóðingar á skránni. Øll skulu fáa kensluna av succesupplivingum gjøgnum ein toymismennandi dag við NAX. Tað stendur altíð til tann einstaka, hvussu langt hann vil fara. Vit skapa karmanar og tryggleikan og eggja luttakaran. Við virðing fyri tí einstaka er tónin altíð vinarligur og eggjandi. Tað er tað, ið ger okkum til tað, vit eru.
Vit hava ment okkara starvsfólkahóp til trygt at seta fólk i støður, har tey kenna seg uttan fyri trygdargeiran. Tá luttakarin hevur vant seg við støðuna, er hann aftur innanfyri trygdargeiran. Hesar menniskjaligu støður eru tær somu, vit uppliva, tá broytingar eru á arbeiðsplássinum.
Mátin, vit fáa so nógv fólk til at “flyta seg” í avbjóðingum, ber í sær, at okkara luttakarar ofta siga: “Hevði eg vitað av hesum áðrenn, var eg helst ikki komin við ... Gott, eg einki visti.” Okkara royndir hava víst, at succesupplivingar hava positiva ávirkan á fólk.
Strongdarfyribyrgjandi
Nýggju tíðirnar hava við sær, at alsamt fleiri mugu lúta av strongd, tí vit ikki siga frá. Torir ein luttakari ikki at fremja eina avbjóðing og sigur frá, meðan onnur hyggja at, brúka vit tað positivt. Soleiðis stimbrast luttakarin í at tora at siga frá. Tað eigur tú at gera, um arbeiðsplássið leggur ov nógvar uppgávur á tínar herðar. Tann góði leiðarin metir tað høgt, tí hann veit ikki altíð, hvussu nógv hann hevur lagt á herðarnar á tí einstaka. Tann góði leiðarin virðismetir at starvsfólk siga frá, tí hann ikki altíð er tilvitaður um, hvussu nógvar uppgávur hann hevur lagt á herðanar hjá tí einstaka.
© Nax

robotstxt: allowed

filter: keep


text:
1966
HendingarRætta
- 18. januar - 8.000 amerikanskir hermenn lenda í Vjetnam, og nú eru tilsamans 190.000 amerikanskir hermenn í landinum.
- 26. januar - 3 børn hvørva til gongu í Glenelg, Suður Avstralia, og verða aldrin sæð aftur. Málið verður kallað Beaumont children disappearance.
- 10. mars - Krúnprinsessa Beatrix av Niðurlondum giftist Claus von Amsberg. Ein partur av almenninginum mótmælir brúdleypinum, tí brúðgumin er týskur.
- 26. mars - Mótmæli verða hildin runt um í USA ímótir Vjetnamkrígnum.
- 18. apríl - Oscars virðislønin verður latin. Sound of Music vinnur heiðurslønina fyri besta film.
- 29. apríl - Talið á amerikanskum hermonnum í Vjetnam er nú 250.000 mans.
- 1. mai - Flóð rakar finsku strondina.
- 16. mai - Martin Luther King Jr. heldur sína fyrstu røðu viðvíkjandi Vjetnamkríggið.
- 26. mai - Suðuramerikanska landið Guyana fær fullveldi.
- 29. juni - USA byrjar bumbuálop á vjetnemisku býirnar Hanoi og Haiphong.
- 30. juni - Frakland tekur seg úr NATO.
- 3. juli - Umleið 4.000 fólk verða handtikin í Englandi, tá eitt mótmælistiltak ímótir Vjetnamkrígnum uttanfyri amerikanska sendiráðið í London, útviklar seg til ófrið.
- 6. juli - Malavi verður ein republikk.
- 29. juli - Bob Dylan kemur út fyri eina motorsúkklu vanlukku, hann traðkar ikki alment fram aftur fyrr enn eitt ár seinni.
- 2. august - Spania bannar enska herflúgving í sponskum luftrúmi.
- 5. august - Arbeitt verður uppá grundina, undir tey stórslignu tvíburatornini World Trade Center. Tornini standa liðug í 1971, men fella í yvirgangsálopinum 11. september 2001.
- 11. august - The Beatles halda fjølmiðlafund, og biðja um umbering fyri orðaval John Lennon, sum hevur sagt í eini samtalu at The Beatles eru størri enn Jesus.
- 8. september - Sci-Fi sjónvarpsrøðin Star Trek verður víst fyri fyrstu ferð.
- 30. september - Íslenska sjónvarpið (RÚV) sendir fyri fyrstu ferð.
- 7. oktober - Sovjetsamveldið boðar frá at øll kinversk lesandi, muga vera úti úr landinum áðrenn endan av oktober sama ár.
- 11. oktober - Frakland og Sovjetsamveldið skriva undir avtalu, um at samstarva í kjarnorku gransking,
- 22. oktober - Spania krevur at England gevst við herflúgving yvir Gibraltar. England noktar dagin eftir, og heldur fram við herflúgvingini.
- 8. november - Løgtingsval
- 30. november - Barbados fær fullveldi.
- 15. desember - Walt Disney doyr undir framleiðslu av filminum Jungle Book, sum verðu síðsti filmur framleiddur av honum persónliga.
ListRætta
BókmentirRætta
TónleikurRætta
Útgávur hetta áriðRætta
- Revolver (The Beatles)
- A Collection of Beatles Oldies (but Goldies) (The Beatles)
- Pet Sounds (The Beach Boys)
- Blonde on Blonde (Bob Dylan)
ÍtrótturRætta
FótbólturRætta
11. - 30. juli - Heimsmeistarkappingin í fótbólti verður hildin í Englandi. England verður heimsmeistari, Vesturtýskland silvurvinnari, og Portugal bronsuvinnarir.
FøðingarRætta
- 13. januar - Patrick Dempsey, amerikanskur sjónleikari (Enchanted)
- 6. februar - Rick Astley, enskur sangari
- 20. februar - Cindy Crawford, amerikonsk supermodell
- 24. februar - Billy Zane, amerikanskur sjónleikari (Titanic)
- 28. mars - Høgni Karsten Hoydal, føroyskur politikari.
- 15. apríl - Samantha Fox, ensk songkvinna og modell
- 30. apríl - Johan Dalsgaard, føroyskur politikari.
- 12. mai - Stephen Baldwin, amerikanskur sjónleikari (The Usual Suspects)
- 16. mai - Janet Jackson, amerikonsk songkvinna
- 26. mai - Helena Bonham Carter, enskur sjónleikari (Harry Potter)
- 28. juni - John Cusack, amerikanskur sjónleikari (Being John Malkovich)
- 30. juni - Mike Tyson, amerikanskur boksari
- 7. august - Jimmy Fox, amerikanskur, ein av stovnarum Wikipedia.
- 14. august - Halle Berry, amerikanskur Oscar vinnandi sjónleikari (Monster's Ball)
- 2. september - Salma Hayek, meksikansk-amerikanskur sjónleikari (Desperado)
- 8. september - Carola Häggkvist, svensk songkvinna
- 9. september - Adam Sandler, amerikanskur skemtari og sjónleikari (The Wedding Singer)
- 25. september - Rakel Helmsdal, føroyskur rithøvundur
- 9. oktober - David Cameron, enskur forsætismálaráðharri
- 2. november - David Schwimmer, amerikanskur sjónleikari (Friends)
- 8. november - Gordon Ramsey, skotskur sjónvarpskokkur
- 17. november - Jeff Buckley, amerikanskur singer-songwriter (d. 1997)
- 8. desember - Sinéad O'Connor, írsk songkvinna
- 14. desember - Helle Thorning-Smith, danskur forsætismálaráðharri
- 21. desember - Keifer Sutherland, kanadiskur sjónleikari (24)
AndlátRætta
- 18. oktober - Elizabeth Arden, kanadiskur kosmetik merkja stovnari (f. 1878)
- 15. desember - Walt Disney, amerikanskur stovnari av Walt Disney Company, og Disneyworld. (f. 1901)


text:
Ongin persónur kann vera handhavi av meira enn einum koyrikorti.
Koyrikort kann verða givið persóni, ið við eini roynd vísir at hava nóg góð koyrievni og neyðugan kunnleika til akfarið og tess viðferð, umframt neyðugan kunnleika til ferðslureglurnar. Koyrikort kann bert verða givið persónum, sum hava vanligan bústað í Føroyum.
Koyrikort kann verða givið til hesar bólkar:
AM-kota 175: Lítið prutl
AM: Stórt prutl
Bólkur A
AL: Lítil motorsúkkla
AS: Stór motorsúkkla
Harafturat motorsúkkla við síðuvogni
Bólkur B
Vanligur bilur.
Bólkur C
Lastbilur.
Bólkur D
Stórur persónbilur. (bussur)
Bólkur E
Stórt viðfestisakfar.
a) Bólkur B við stórum viðfestisakfari (bólkur B/E).
b) Bólkur C við stórum viðfestisakfari (bólkur C/E).
c) Bólkur D við stórum viðfestisakfari (bólkur D/E).
Bólkur BV
Vinnuligur fólkaflutningur til vanligan bil.
Bólkur DV
Vinnuligur fólkaflutningur til stóran persónbil (buss).
Traktorur/motoramboð


text:
Jan Rasmussen settur í starv sum hjartalækni
Jan Rasmussen varð settur í fast starv sum hjartalækni á Landssjúkrahúsinum í oktober, sum merkir, tað nú eru fýra kardiologar í føstum starvi á medisinska deplinum. Fyri fáum árum síðani var eingin.
Tað lá annars ikki í kortunum, at Jan skuldi gerast hjartalækni, tí tá hann fór undir medisinlesturin, droymdi hann um at gerast ortopediskur skurðlækni. Tað broyttist tó, tá ið hann var í turnus á Landssjúkrahúsinum.
- Vit vóru nokkso illa mannað við serlæknum akkurát tá, og eg slapp at royna meg. Yvirhøvur er Landssjúkrahúsið eitt gott útbúgvingarstað, tí tú hittir nógvar ymiskar sjúklingar og fært stóra ábyrgd. Tað gevur tær ein førning, ið tú ikki kanst lesa teg til, sigur Jan Rasmussen.
Talan var um at bróta upp úr nýggjum, tá ið Jan sum fyrsti serlækni tók fyrsta árið av serlæknaútbúgvingini til kardiolog her heima í tøttum samstarvi við Regin Hovedstaden. Jan tók restina av útbúgvingini til serlækna á Bispebjerg Hospital og á Ríkissjúkrahúsinum.
Granskingin eitt hjartamál
Jan Rasmussen hevur fingist nógv við gransking seinnu árini og hevur vitanin, sum er fingin til vega í sambandi við granskingina um CTD, fingið stóran týdning fyri, hvussu vit viðgera sjúkuna í dag.
- Tá sjúkan av álvara tók seg upp fyri 10 árum síðani, leitaðu vit viðhvørt í blindum, tí CTD var eitt spildurnýtt og ókent fyribrigdi – eisini í heimshøpi. Í dag er altjóða áhugi fyri okkara royndum og tí gransking, sum er gjørd í Føroyum um CTD.
Jan fegnast um, at alt fleiri føroysk heilsustarvsfólk fáast við skipaða gransking, og metir hann, at gransking og útbúgving eru natúrligur partur av menningini av føroyska sjúkrahúsverkinum.
Jan tók við starvinum sum hjartalækni á Landssjúkrahúsinum tann 1. oktober 2019.
Tað stendur at lesa á heimasíðuni hjá Landssjúkrahúsinum.
Mest lisið í farnu viku
R7 Premier League (45) - 20. jan 2020
Eg eri hamrandi troyttur av teirri slagsíðu sum Kringvarpið leggur fyri dagin
Miðvika við Kára P. Højgaard (8) - Gestur: Absalon Matras
Nú er Landsfelagið Børn og Samvera stovnað
Metis - Øll sendingin - 21. jan 2020
Góðar tíðir í Danmark, men tó fleiri arbeiðsleysir akademikarar
Kjakið um Heilsuskúlan ov einstáttað
Vinnulívsmaður í Vági: Líkist ongum at avlýsa túrar hjá Smyrli á bestu ætt
Lívligt kring Trongisvágsfjørð
Mangur sigur frá Ólavi kongi, men hevur ikki sæð hann...
Tvey ferðsluóhapp á Porkerishálsi
Nógvur vindur aftur í dag
Samrøða: Jørgen Niclasen, um arbeiði sum landsstýrismaður í fíggjarmálum
Reisigildi á Hotel Føroyum
Óvist um Eysturoyartunnilin verður liðugur í 2020
Samrøða: Jørgen Niclasen, um støðuna í Fíggjarmálaráðnum í løtuni
Samrøða: Terje B. Vestergaard, sum er varaborgarstjóri í Runavíkar kommunu
Fóðurflakin á Víkum sleipaður á Vestmanna
Í dag er altjóða mótmælisdagur móti 5G, men ikki í Føroyum
Góð vinnutíðindi til m.a. meiri framburð og vælferð
Sálarfrøðingur sigur, at besta gávan til børn er at læra tey um Gud
Sjórænarar flýddu eftir skotbardaga
MYNDARØÐ: Jákup Andreasen lagt frá sær
Tjúgu verkætlanir fáa stuðul frá Fiskimálaráðnum
Samband
Postboks 226
FO-600 Saltangará


text:
Sjey ísfiskalínuskip eru í løtuni til fiskiskap, og øll skipini koma inn at landa í vikuni sum kemur.
Á Fiskamarknaði Føroya vita tey í dag at siga, at eitt skip kemur inn at landa mánadagin, og hini skipini koma miðskeiðis ella síðst í næstu viku.
- Tvey av ísfiskalínuskipunum eru á Íslandsrygginum, og hini fimm eru á landgrunninum.
Lagt verður aftrat, at línuskipini fáa mest av toski og hýsu og so nakað av svartkalva, longu og brosmu.
Streymurin verður harður út á næstu viku, og væntandi er, at veðrið verður skiftandi. Tí verður ikki roknað við so nógvum útróðri.
Men, fiskiskapurin hjá útróðrarbátum er góður, serliga hjá teimum, sum fiska við línu, og soleiðis hevur verið í longri tíð.


text:
Listaleypurin
14-03-2013
So verður lýst eftir luttøku í Listaleypinum 2013-14.
Hóast kjak er farið í gongd um at menna Listaleypin víðari sum verkætlan, eru mannagongdirnar enn tey somu í ár sum undanfarin ár.
Freistin at søkje er 17. Apríl.
Dentur verður lagdur á, at listarliga góðskan og tað, at listafólkið leggur upp til samskifti við skúlan og næmingarnar við vir
LeikREAD - Nordic Reading Festival
10-03-2013
Nú nærkast heilt skjótt til okkara fyrsta reading festival nakrantíð í Føroyum. LeikREAD - Nordic Reading Festival. Sum fer av bakkastokki á Tjóðpalli Føroyar vikuskiftið 15. og 16. mars.
Leikarafelagið, sum er fyriskipari av tiltakinum, vil fegin bjóða øllum skrivandi fólki í Føroyum við sum áskoðarar. Tiltakið er ókeypis, men um ein vil tryggja sæ
Søren Ulrik Thomsen lesur upp
27-02-2013
Sunnudagin 3. mars kl. 16.00 lesur kendi danski rithøvundurin og yrkjarin Søren Ulrik Thomsen upp yrkingar í Klingruni í Norðurlandahúsinum.
“Eg fari at lesa upp yrkingar burtur úr tí tilfari, eg havi skrivað líka frá míni debut í 1981 við City Slang til mítt nýggjasta yrkingasavn Rystet spejl fra 2011” sigur Søren Ulrik sjálvur.
Les meira her
Broytingar
22-02-2013
Vinarliga gevið gætur:
Tiltakið við Saru Blædel, ið skuldi vera leygardagin 23. feb. 2013, er avlýst vegna sjúku.
Fyrilesturin hjá Kim Simonsen er fluttur til at vera sunnudagin 24. februar 2013 kl. 15.00 í Skálanum.
LeikREAD - leikritalesing
20-02-2013
15. og 16. mars bjóðar Leikarafelag Føroya til spennandi mentanartiltak á Tjóðpallinum.
Meðan dagarnir í 2013 gerast ljósari, fær nýggjur norðurlendskur READING-festivalur lív í hjartanum í Tórshavn.
Festivalurin ber heitið LeikREAD og er úrslit av einum norðurlendskum samtaki, sum Leikarafelagið ger saman við grannalondum okkara.
5 nýskrivað leikrit úr n
Sara Blædel vitjar Føroyar - AVLÝST
17-02-2013
Sara Blædel er ein tann best umtókti og mest lisni danski kriminalrithøvundur í okkara tíð. Hóast hon er orðblind, hevur hon skrivað 7 viðurkendar kriminalbøkur umframt útgivið nógv annað tilfar. Bøkurnar hjá Saru eru metsølubøkur og útgivnar í yvir 20 londum.
Leygardagin 23. Feb. Kl. 15:00 skipar Rithøvundafelag Føroya og Norðurlandahúsið
Fyrilestur við Kim Simonsen
14-02-2013
Gevið gætur:
Fyrilesturin hjá Kim Simonsen er fluttur til at vera sunnudagin 24. februar 2013 kl. 15.00 í Skálanum í Norðurlandahúsinum.
Týsdagin 26. februar kl. 19.30 heldur Kim Simonsen fyrilestur í Norðurlandahúsinum undir heitinum: Ímyndin av føroyingum og Føroyum - Hvussu føroyska sjálvsmyndin er skapt og hvussu føroyska tjóðin birtist.
Kim Simonsen sigur so um f
Varðin kemur út í vár
08-02-2013
Fyri at Varðin kann hava virknan leiklut í føroyska samfelagnum og vera meiri viðkomandi, fer hann nú at koma út meiri enn eina ferð um árið - beinari sagt, fýra ferðir um árið.
Við í hesum fyrsta hefti av fyrsta bindi av Varðanum 2013 verða millum annað søgur og yrkingar eftir ungar skrivandi føroyingar.
Nýggja lutverkið hjá Varðanum verður at taka saman um t
Janus á Húsagarði fær gávugóðs
08-02-2013
Fróðskaparsetur Føroya skipar fyri hátíðarhaldi í sambandi við, at gávugóðs skal handast úr Grunni Thorvalds Poulsen av Steinum.
Gávugóðsið verður givið ungum listafólki, sum hevur víst hegni og hug at útbúgva seg. Í ár hevur nevndin valt at heiðra Janus á Húsagarði og Bárð Reinert Poulsen.
Tiltakið, sum er alment
Seturskjak - "Bókmentir og politikkur"
05-02-2013
Skulu skaldsøgur, stuttsøgur og yrkingar hava politiskan boðskap? Er ov lítið ella ov nógv av politikki í føroyskum bókmentum? Seturskjakið 7. februar fer at snúgva seg um bókmentir og politikk.
Økir politiskur boðskapur um dygdina og týdningin í einum bókmentaligum verki? Ella er tað tvørturímóti? Slepst yvirhøvur undan politiskum boðskapi?
Allasta&e
<
1
2
3
4
5
6
7
8
9
10
11
12
13
14
15
16
>


text:
Fiskivinna
Fiskivinna er tann týdningarmesta og mest avgerandi vinna í Føroyum. Fiskivinna er ein global vinna, og sum atlimur í FAO hava Føroyar møguleika at vera við, tá mál um burðardyggan fiskiskap eru á dagsskrá.
Fiskivinna er ein hárisiko vinna, ið krevur nógva servitan. Fiskiskapurin er ymiskur frá ári til ár og ymiskur ígjøgnum árið. Fiskiskip eru stór amboð, ið krevja nógva servitan at reka. Skiparin skal hava kunnleika til fiskileiðir og mangt annað. Fiskurin skal eisini hava røttu góðsku, pakkast rætt og koma út á marknaðin.


text:
Vælkomin til Online booking
fre
17
Jan
2020
Tíðarbílegging
Henda nettænastan gevur tær møguleikan at bíleggja tíð hjá Salong Annika, júst tá tað hóskar tær, tó í seinasta lagi 4 tímar áðrenn viðgerðin skal byrja. Vilt tú bíleggja tíð seinni enn tað, kanst tú seta teg í beinleiðis samband við okkum.
Nýggir brúkarar
Skriva títt bíleggingarnummar í teigin í erva. Hevur tú einki bíleggingarnummar, mást tú trýsta á leinki ”stovna brúkara”. Síðani senda vit tær eitt sms við tínum bíleggingarnummari. Minst til at bíleggingarnummarið er persónligt og má ikki latast øðrum.
Viðgerðin
Tað er oftani ymiskt, hvussu fólk ynskja at seta eina viðgerð saman. Hetta merkir, at ikki allar viðgerðir kunnu bíleggjast á netinum. Vinarliga vend tær til okkara, um tú ikki finnur ta viðgerð, tú ynskir, í bíleggingarskipanini.
Vit síggjast!


text:
Kristian Martin er í løtuni í Finnlandi har hann luttekur í innandura EM fyri fólk við menningartarni. Við á ferðini er landsliðsvenjarin hjá ÍSB Sonni Djurhuus. Fyrsta kappingin hjá Kristian Martin var fimm-kampurin, ið umfatar: 60 m forðarenning, longdarlop, kúlustoyt, hæddarlop og 1000 m renning.
Úrslitini hjá Kristian Martin vóru:
hetta gav samanlagt 1828 stig (persónligt met), ið rakk til eitt samlað fjóra pláss. Eitt stak flott úrslit.
Áðrenn Kristian Martin kemur heim aftur, skal hann sunnudagin luttaka í kúlustoyt sum einkultgrein.
Vad glad jag blir!! Jätte bra och lycka till i framtiden.
Ingela


text:
Suðurkorea
Suðurkorea, Suður Korea ella Lýðveldið Suðurkorea (alment) er eitt land í Eysturásia. Miðallívsævin í landinum er 78,72 ár.
Innihaldsyvirlit
LandalæraRætta
Høvuðssríkið í Eysturásia er ovurstóra Kina, men har eru eisini stormbarda flatnalendi í Mongolia, Norðurkorea og Suðurkorea. Í Norður- og Suðurkorea er nógvur landbúnaður í áardølunum og á víða slættlendinum. Haðan kemur matur til allar milliónirnar, sum búgva í mongu býunum fram við strondini og inni í landinum. Sum í Norðurkorea er størri parturin av Suðurkorea fjallalendi og skógur.
BúskapurRætta
Borið saman við Norðurkorea blómar búskapurin, og landið hevur víðfevnt handilssamstarv við onnur lond, mest USA og Japan. Eftir at landið fekk sjálvstýrið í 1948, gjørdi Norðurkorea innrás í landið. Tí ið Koreakríggið (1950-1953) var av, lógu býir og verksmiðjur í Suðurkorea í skeljasori, og túsundtals flóttafólk vóru komin suður um markið úr Norðurkorea. Tjúgu ár seinni var Suðurkorea komið fyri seg aftur búskaparliga. Nýggjar verksmiðjur fóru at gera dygdarvørur til útflutnings, og nýggir stórbýir vórðu bygdir. Nú á døgum hevur Suðurkorea væl lært arbeiðsfólk, sum ger hátøkniligar ídnaðarvørur. Arbeiðsloysi í Suðurkorea er lutfalsliga lágt samanborið við onnur lond í Asia. Arbeiðsloysið er bara 3,2 % (2009).
Heimsins fremstu skipasmiðjur, um mált verður í talinum á bíleggingum, hava í nøkur ár verið í Suðurkorea, men Kina er um at fara fram um teir. Serliga eru tað teir lágu lønarkostnaðirnir, sum eru atvoldin til hetta, men vaksandi eftirspurningurin í Asia ger eisini mun. Enn er Suðurkorea fremst við 37 prosentum av øllum bíleggingum á heimsmarknaðinum. Kina hevur 30 prosent, men veksur sera skjótt. Japan hevur 16 prosent.
Heimskreppan hevur gjørt støðuna verri hjá arbeiðsfólki, tí í niðurgangstíðum finna fólk seg í nógv meiri órætti fyri at varðveita arbeiði, og vandin við at vera fakliga virkin gerst størri. Hóast flestu londini á pappírinum hava bundið seg til at verja mannarættindini, herundir rættin hjá fólki at vera fakliga virkin, so er í nógvum londum sera vandamikið at vera limur í fakfelagi. Í Suðurkorea og eisini Burma, Burundi, Kina, Kuba, Iran, Tunesia, Turkalandi og Simbabvi vóru álitisfólk sett í fongsul fyri sítt fakfelagsvirksemi í 2008.
BTÚ fyri hvønn íbúgva í landinum er $ 27.600 (2008).
UttanlandshandilRætta
Í hagtølum kalla vit inn- og útflutning av vørum fyri uttanlandshandil. Handil er eisini við tænastum um landamark, tænastuhandilin verður uppgjørdur í gjaldsjavnanum og vanliga ikki í hagtølum um uttanlandshandil. Innflutningurin umfatar allar tær vørur okkum tørvar, meðan útflutningurin umfatar tær vørur, sum vit eru dugnalig til at framleiða. Innflutningurin er í so máta endamálið við uttanlandshandlinum, meðan útflutningurin er tað, vit lata afturfyri, fyri at fáa ráð til innflutning. Kina er tað landið, tit hava mestan handil við. Inn- og útflutningurin av vørum, skift á ávikavist upprunaland og nýtsluland fyri 2009, sær soleiðis út sambært CIA World Factbook:
FólkiðRætta
ÁtrúnaðurRætta
Mangir átrúnaðir eru í Suðurkorea. Um helvtin av fólkinum er buddistar, hin er kristin ella konfusianistar. Mong folk á bygd trúgva enn á andamanan - at til er ósjónligur andaheimur síð um síð við sjónliga mannaheimin. Tá ið andarnir geva seg í hóslag við menniskjuni, er andamanarin millumgongumaður ímillum hesar heimar. Andamanarin tekur ímóti offurgávum, til dømis peningi og mati. Offurgávur verða latnar at blíðka andarnar. Umframt at vinna tokka og taka ímóti signing andanna, grøðir andamanarin fólk og hjálpir teimum í ymsum málum.
Í Suðurkorea, har umleið ein triðingur av fólkinum eru kristin, verða prestar og trúboðarar útbúnir til at boða evangeliið til teirra kommunistisku grannar fyri norðan. Tað eru 56 ár síðani at Koreakríggið endaði, og líka síðani tá hevur Norðurkorea forfylgt tey kristnu. Í Suðurkorea, har tey kristnu eru umleið 30 prosent av fólkinum verður vónað, at endin hjá kommunistastýrinum nærkast.
Tann katólska kirkjan í høvuðsstaðnum Seoul, byrjaði í 2009 at serútbúgva prestar, sum skulu arbeiða í Norðurkorea. Í tí fyrsta flokkinum eru fimm prestar, og ætlanin er at byrja við einum nýggjum flokki hvørt ár. Sambært Kristeligt Dagblad er tann katólski presturin, Matthew Hwang In-kuk, sum sjálvur flýddi úr Norðurkorea sum 14 ára gamal, ein av undangongumonnunum í hesi verkætlan. Sambært blaðnum dylir hann ikki fyri, at hann væntar, at londini bæði einaferð verða sameind aftur. Tað er tó einki áramál sett á hansara vónir, og ætlanin við útbúgving av prestum til Norðurkorea er ein 10 ára ætlan.
PolitikkurRætta
SpenningurRætta
Spenningurin uttan fyri koreansku hálvoynna økist í hvørjum. Suðurkorea er við í amerikanskum hernaðarvenjingum, har herskip eru savnað á havleiðunum uttan fyri hálvoynna. Norðurkorea skýrir luttøkuna "krígsavbjóðing". Avgjørdu boðini koma samstundis sum Norðurkorea eftir øllum at døma hevur sett í gongd aftur eitt kjarnoruverk, sum framleiðir plutonium – ein av pørtunum í eini kjarnorkubumbu. Koreanski trupulleikin kyknaði í 2009, tá Norðurkorea gjørdi eina kjarnorkuroyndarspronging undir jørð.
Í 2010 blivu fýra suðurkoreanar dripnir, tá norðurkoreanskir hermenn lótu skot av móti eini oyggj nærhendis markinum.


text:
Tilmelding: 66 58 88 ella á sjonam@sjonam.fo
Information: Send to Sjónám your full name as well as date of birth, adress, mobile telephone number, e-mail adress, and how payment is made.
Átekning: STCW 78 A-VI/1-1, 1-3, 1-4 írokna Manila 2010 ískoytini.
Fiskiskip: Á fiskiskipum, har roykkavaraútgerð ikki er kravd, kunnu sjófólk sleppa undan kravinum um roykkaving sbrt. STCW kap. A-VI/1-2. Harafturat kunnu sjófólk, ið ikki sbrt. brandrulluni skulu roykkava, sleppa undan kravinum um roykkaving sbrt. STCW kap. A-VI/1-2. Er tørvur á roykkaving má hesin parturin takast hjá øðrum skeiðsveitara.
Handilsskip: Roykkaving sbrt. STCW kap. A-VI/1-2 má takast hjá øðrum skeiðsveitara.
Málbólkur: Øll sjófólk.
Upptøkukrøv: Galdandi heilsuváttan (bláubók) fyri sjófólk, skilja føroyskt og hava staðið grundleggjandi trygdarskeið. Er áður tikið trygdarskeið eldri enn 5 ár og 3 mánaðir krevst grundleggjandi trygdarskeið.
Minst til at senda okkum avrit av heilsuváttanini og trygdarskeiðnum saman við tilmeldingini ella tú tekur skjølini við tær.
Málsetningur: Endamálið við trygdarskeiðnum er at kunna um nýtslu og viðlíkahald av bjargingarútgerð, umframt at kunna um persónliga trygd og persónligar skyldur, til tess at gera sjófólk betri før fyri at fyribyrgja at vanlukkur henda og at duga betur at bera seg at í neyðstøðu.
Tá skeiðið er liðugt, skal skeiðsluttakarin hava førleika at bjarga sær úr neyð og at hjálpa øðrum, sum eru í neyð.
Á trygdarskeiði læra skeiðsluttakarar m.a.:
- fráboðanarskipanir um borð í skipi
- mynstringarskipanir – um bygna og nýtslu
- um gummibjargingarbátar og tess útgerð
- hvussu hydrostatiskir útloysarar virka og duga at seta teir í
- grundleggjandi fyrstahjálp
Innihald: Í stuttum fevnir innihaldi um fylgjandi:
- ávaringar og mynstring
- gummibjargingarbátur
- útgerð í gummibjargingarbáti
- persónlig trygd og trygdarútgerð
- praktiskar venjingar við gummibáti og bjargingarútgerð
- fyrstahjálp
Skeiðslongd: 2 dagar.
Gildistíð: 5 ár.
Luttakaratal: Í minsta lagi 3. Í mesta lagi 14.
Sjálvlestur: Skeiðið kann ikki takast umvegis sjálvlestur ella partvísan sjálvlestur. At bjóða sjófólki okkara sjálvlestur í sambandi við týdningarmikil og praktisk rættaði skeið við høgum førleikakrøvum er ikki ráðiligt.
Innlæring: Fult teknað endurnýggjanarskeið í STCW 78 A-VI/1-1, 1-3, 1-4 er ásett til 16 tímar yvir 2 dagar, har skeiðsluttakarin ognar sær vitanarførleikar og evnisførleikar, sum viðkomandi skal røkka fyri at verða partur av manningini um borð í skipum.
Sjónám hevur vælvitandi undirvísarar við drúgvum royndum, sum kunnu sameina vanliga skúlastovuundirvísing við hin praktiska veruleikan.
Skeiðið verður skipað á tann hátt, at veruligt samsvar er millum ástøðiliga partin og starvsvenjingina. Evnisførleikarnir, ein ognar sær, verða givnir við góðum venjingum og góðum hentleikum við sera dugnaligum undirvísarum, sum fylgja tær báðar dagarnar, skeiðið varðar.
Ein sameining av tí praktiska og ástøðiliga undirvísingarháttinum, har undirvísari er til staðar alla tíðina - tryggjar góðskuna og stuðlar í størsta mun undir menningina av sjálvbjargni, samstarvsevnum og trygdina á sjónum sum heild.
Alt í alt er talan um eitt spennandi skeið har sum sjófólk okkara verða endurnýggjaði í STCW 78 A-VI/1-1 (yvirlivingarhættum), 1-3 (fyrstahjálp til sjófólk) og 1-4 (sosialum skyldum v.m.).


text:
Orð: Johan Halmrast
Týtt: Edmund í Garði
1. O, sælasta stund – ei finst líki,
Guðs sonur, hann livir í dag!
Hann sigrandi skipar sítt ríki,
mín sál, sum tú kanst verða glað!
Hann reis upp hin sælasta morgun
úr grøv, har so bleikur hann lá,
tá lætti av sárastu sorgum,
eg aldri so fagran hann sá.
2. Hann livir, og nú vil hann bera
til síni tey sælastu orð –
ja, eg, sum man ringastur vera,
mær býður hann sess við sítt borð.
So vil hann mær tænastu fáa
at boða ta lívsælu troyst,
og eftir tí einglarnir tráa
at skoða: ein sál verður loyst.
3. O, sælasta stund – ei finst líki,
hann livir, hann livir í dag!
Hann sigrandi skipar sítt ríki,
mín sál, sum tú kanst vera glað!
Við grøv hans tú troyst vildi vinna
og leitaði syrgin í lund,
tú livandi fekst hann at finna,
á sælasta, sælasta stund.


text:
Hygg hvat Jan fann
Politiið í Føroyum skrivar á sínum facebook vanga, at teir í sínum arbeiði funnu eina fitta bamsu. Teir vilja av við bamsuna og spyrja: "Hvør eigur hesa fittu bamsuna, sum Jan fann á vegnum viđ Sundhøvda norđanfyri Streymnes?"
Mest lisið í farnu viku
R7 Premier League (45) - 20. jan 2020
Eg eri tann einasti organisturin í Hvalvíkar kirkju í løtuni
Jenis um ónøgd við virðisløn: Kristiligheitin er orsøkin
Eg eri hamrandi troyttur av teirri slagsíðu sum Kringvarpið leggur fyri dagin
Metis - Øll sendingin - 21. jan 2020
Kjakið um Heilsuskúlan ov einstáttað
Miðvika við Kára P. Højgaard (8) - Gestur: Absalon Matras
Góðar tíðir í Danmark, men tó fleiri arbeiðsleysir akademikarar
Nú er Landsfelagið Børn og Samvera stovnað
Tvey lík funnin í Íslandi
Íslendskir trolarar uttanfyri Suðuroynna
Vinnulívsmaður í Vági: Líkist ongum at avlýsa túrar hjá Smyrli á bestu ætt
Tvey ferðsluóhapp á Porkerishálsi
Nógvur vindur aftur í dag
Mangur sigur frá Ólavi kongi, men hevur ikki sæð hann...
Samrøða: Signhild V. Johannesen, sum er postmeistari og býráðspolitikari í norðoyggjum
Lívligt kring Trongisvágsfjørð
Samrøða: Thormann Kruse um politikk og grøna orku
Metis vitjar umborð á nýggja Klakki har Líggjas Johannesen fortelur um skipið
Reisigildi á Hotel Føroyum
Samrøða: Mary Antonsdóttir, forkvinna í Heilsuhjálparafelag Føroya, um staðsetingina av Heilsuskúla Føroya
Óvist um Eysturoyartunnilin verður liðugur í 2020
Samrøða: Brynhild Kamban, sum hevur kynfrøðiliga greina Sjúrðakvæðini
Góð vinnutíðindi til m.a. meiri framburð og vælferð
Samband
Postboks 226
FO-600 Saltangará


text:
Lestrartíð: 4 mðr.
Skúlabyrjan: September
Umsóknarfreist: Til ber at tekna seg frá 1. mars á hvørjum ári
Tal av upptiknum næmingum: 15-25
Útbúgvingarstovnur
Føroya Fólkaháskúli
Útbúgvingarstaður
Tórshavn
Lestrarkostnaður: 15.800, íroknað vistarhald, tilfar og námsferðir. Til ber at gjalda í 4 umførum á kr. 3.950
Fólkaháskúlaskeiðið á Føroya Fólkaháskúla hevur sum endamál at vekja ans fyri andligum og kropsligum mentum og byggir bæði á tað andaliga, tað handaliga, og tað skapandi hjá tí einstaka menniskja og felagskapin allan.
Fólkaháskúlaskeiðið er eitt vistarskeið, har næmingarnir búgva, eta og virka saman á háskúlanum í 4 mðr. Næmingatalið er sum ein miðal skúlaflokkur, bæði úr Føroyum og norðurlondum.
Lærugreinarnar eru føroyskt, bókmentir, søga og samfelag. Seinnu árini hevur háskúlin lagt serligan dent á skapandi lærugreinar innan list, sum ung halda verða áhugaverdar m.a. foto, film, tónleik, dans, skapandi skriving, málningalist, tekning, keramikk og handverkslist.
Eisini er sangur, fimleikur, hagatúrar, havsvimjing, námsferðir og ein rúgva av felagstiltøkum.
Undirvísing
Vanliga verður undirvíst kl. 9 - kl. 12 og kl. 13 - kl. 15 (onkuntíð til kl. 16) yrkadagar.
Undirvísing og onnur tiltøk eru onkuntíð eisini seinni á kvøldi, og í vanligu vikuskiftunum t.d. útferðir ella ítróttur leygardag/sunnudag seinnapart. Námsferðirnar kunnu vara 1-3 dagar.
Máltíðir
Yrkadagar er morgunmatur kl 8.30. Døgurði kl. 12. Nátturði kl.17.30.
Tey vikuskifti skúlin er opin, eru 2 máltíðir: Morgunmatur kl. 10 - kl. 11 og nátturði kl.18.
Tá frívikuskifti eru, 1-2 ferðir um mánaðin, er køkurin stongdur og næmingarnir fara heim.
Føst næmingahold gera klárt til morgunmat fastar vikumorgnar kl. 8.
Føst næmingahold rudda og vaska upp føst vikukvøld eftir nátturða.
Skiftandi næmingahold hava køkslæru og matgerð tvær ferð um vikuna frá kl. 13 - kl. 15.
Teir næmingar, sum eru á skúlanum í vikuskifti, matgera saman við vakthavandi lærara.
At hava við, tá tú kemur á skúlan
Tú skalt hava lokið 9. flokk, ella hava samsvarandi aldur, tá ið farið verður undir skeiðið.
Tilmelding fer fram við at senda ein teldupost til haskulin@haskulin.fo við hesum upplýsingum:
1) Navn og eftirnavn
2) Bústað og teldupost
3) Føðingardag og ár
4) Upplýsingar um heilivág fyri sjúku og/ella ovurviðkvæmi.
Síðani verður tú boðin til eina samrøðu, so til ber at síggja skúlan, at seta spurningar og kunnað verður um ymisk viðurskifti.
Endamálið hjá Føroya Fólkaháskúla er ikki at verða próvgevandi, men persónliga mennandi.
Fyrrverandi næmingur skrivar soleiðis:
”Sum so mong onnur ungfólk var eg skúlatroyttur aftan á 10 ára skúlagongd í fólkaskúlanum og tímdi ikki ein tíma aftrat á skúlabeinki. Aftaná at hava pakkað fiskafingrar á Bacalao í eitt hálvt ár, hevði eg fingið nóg mikið og valdi ístaðin at fara á háskúla. Tað havi eg ongantíð angrað.
Satt at siga, so var háskúlin ein uppliving av teimum stóru, og eg haldi so avgjørt, at tíðin á háskúlanum hevur viðvirkað til, at eg eri tann, eg eri í dag. Tað ljóðar kanska eitt sindur uppreklamerað, men eg haldi veruliga, at teir karmarnir og tann øðrvísi tilgongdin til lærdóm, sum eg fekk á háskúlanum, gjørdi, at eg fór at hugsa øðrvísi um samfelagið, mentan og øðrvísi hugsanarhátt.
Eg knýtti vinabond við fólk úr øllum landinum og úr øllum samfelagsløgum. Vit vóru útferðir bæði her heima og uttanlands og fingu góða undirvísing frá kreativum lærarum í kreativum lærugreinum, sum pláss ikki var fyri á praktiska pensumlistanum í fólkaskúlanum. Heimsspeki við Róa Paturssyni, drama, foto og mangt annað.
Millum bestu upplivingarnar var túrurin á Kalsoynni og gongutúrurin úr Mikladali til Trøllanes. Og ikki at gloyma seinu løturnar í køkinum við einum temunni og kjaki um lívsins stóru spurningar“.
Heini Gaard, tíðindamaður KVF.
Føroya Fólkaháskúli - www.haskulin.fo
Lestrartíð: 4 mðr.
Skúlabyrjan: September
Umsóknarfreist: Til ber at tekna seg frá 1. mars á hvørjum ári
Útbúgvingarstovnur Føroya Fólkaháskúli
Útbúgvingarstaður
Tórshavn


text:
Nógv persónlig met á Tórsbreyt
Sjey lið á Virkisleikum
Komandi leygardag fara allar fyrstu Virkisleikir av bakkastokki. Tá er tað, at virkir fáa møguleikan at kappast í fýra ymiskum greinum innan frælsan ítrótt. Tað eru fýra fólk á hvørjum liðið. Onkur fyrispurningur hevur verði hvørt øll á liðnum skulu luttakað í øllum fýra greinunum. So er ikki. Av teimum fýra á hvørjum liðið, skal ein leypa longarlop, ein skal kasta spjót, ein skal renna 100 m, og ein skal renna 1500 m.
Kvinnur og menn kunna luttakað á sama liðið, og um onkur hevur hug at leggja strategi, so kunna tey ráðføra seg við stigatalvuna, sum nýtt verður. Hon er at finna her. Greinarnar eru spjaddar í talvuni. Stigatalvurnar hjá monnum eru fyrst og kvinnum síðst, meðan 100 m og 1500 m koma frammalaga meðan longdarlop (LJ) og spjótkast (JT) koma aftarlagani.
Nøkur dømi eru at síggja í talvunum niðanfyri.


text:
Hvørt mánakvøld vetrarhálvuna koma pensjónistar saman í Didu-húsinum, sum Kvøldarsól eigur. Viðhvørt er upplestur á skránni, og fleiri hava hondarbeiði við sær. Einaferð um árið hevur felagið jólasølu við heimagjørdum pløggum og lutum.
Limur í Kvøldarsól kann ein gerast frá 60 ára aldri. Fyrimunir eru við limaskapi. Ein fær til dømis eitt limakort frá Landsfelag Pensjónistanna, sum gevur rætt til avsláttur í ávísum handlum. Eisini fáa limafeløgini tilboð um at koma við í útlond at ferðast, og á hvørjum ári er pensjónistaveitsla í Havn fyri allar limir í Føroyum.
Diduhúsið, Garðavegur 6, 240 Skopun
Forkvinna: Birgit Hentze, tlf 361330
Leinkja til Blað teirra eldru Sólsetur, trýst HER


text:
Oda Strøm
13.06.2018 - 08:57
Í middegi byrjar ferðin heim hjá feðgunum báðum Sjúrða og Guðmundi Norðbúð.
Guðmundur Norðbúð, ið er 28 ára gamal, hevur seinastu árini búð í Fredrikstad í Norra, har hann hevur lært til bátasmið. Fyri seks árum síðan keypti hann eina gamla skútu, sum hann setti sær fyri at umvæla. Skútan hevur nú fingið navnið Stjørnan og er klár at sigla heim.
- Eg keypti seksæringin í 2012 og fann útav, at talan var um eitt gamalt grønlandsfar, sum er bygt í 1959. Nógvir eldri menn kendu bátin aftur og fortaldu mær, at báturin var at kalla fast inventar í Føroyingahavnini gjøgnum øll 60'ini, fortelur Guðmundur.
Orsøkin til, at Guðmundur velur at sigla bátin heim nú, er, at hann er liðugt útlærdur sum bátasmiður og ætlar sær at byrja egna verksmiðju í Føroyum.
- Marknaðurin er kanska ikki so stórur sum aðrastaðni, men hjartað dregur. Hetta er tað eg brenni fyri at gera, og eg ynski at royna meg í Føroyum við egnari verksmiðju, sigur hann.
Feðgarnir ætla sær at taka sær góða tíð og gera ein ordiligan túr burturúr ferðini heim, so teir vænta at vera heima um miðjan juli.
Tað ber til at fylgja við á túri teirra her.


text:
Leygardagin gjørdi lítli nótabáturin Katrin úr Søldafirði ein góðan dag.
- Vit kastaðu so nær landið sum vit tordu, ja, heilt inni í taranum, tí stimin stóð har. Tað var beint útfrá nýggju rundkoyringini í Rókini í Saltnesi.
- Tá vit vóru lidnir at kasta og stimin var í, sigldu vit spakuliga yvir til molan á Runavíkar havn og bundu bátin. So fóru vit at pumpa sildina inn í bátin, søgdu brøðurnir Jón Eli og Hilmar Johannesen, sum eiga og reka Katrin. Teir høvdu sonin og abbasonin við, og teir sóðu út til at trívast.
- Tað var smáfallandi sild, sum vanliga er at fáa hesa ársins tíð. Harafturat vóru nakrir toskar eisini í nótini. Vit meta kastið til umleið 18 tons, sum er uppí lastina, søgdu teir.
- Vit hava fiskað nakað av brislingi í vetur, sum Tavan í Leirvík hevur keypt. Tavan keypti eisini sildina leygarkvøldið, men annars er tað Havsbrún í Fuglafirði, sum keypir sildina frá okkum, søgdu Jan Eli og Hilmar.
Katrin hevur gjørt fleiri góðar túrar í vetur.


text:
Mánadagin yvirtók grønlendska reiðaríið Royal Greenland nýggja trolaran Avataq, sum er størsta skipið hjá felagnum.
Skipið, sum er bygt á sponsku skipasmiðjuni Murueta í Bilbau, skal førast av rokskiparanum Jógvan Trondarson, sum hevur siglt hjá felagnum í nógv ár.
- Vit hava yvirtikið skipið, men framvegis er okkurt arbeiði, sum skal gerast umborð áðrenn klárt verður at sigla. Vit vænta at vera í Nuuk tann 3. januar, og ætlanin er at fara til fiskiskap dagin eftir, sigur Jógvan Tróndarson, skipari við heimasíðuna hjá Royal Greenland.
Avataq er 82,30 metrar langur og heili 18 metrar breiður, og hevur eina lastiorku á 2850 kubikmetrar. Talan er um eitt sera nútímans skip, sum skal fiska svartkalva og rækjur, og hevur eina maskinorku á 10.000 hestakreftir.
30 mans skulu sigla við skipinum, sum skal fiska í grønlendskum sjógvi og í Barentshavinum.
Skipið skal doypast í Nuuk 18. januar, og høvið verður at síggja skipið sama dag, skrivar Royal Greenland á heimasíðu síni.
Skipið kemur á Havnina beint fyri jól, áðrenn farið verður víðari til Grønlands.


text:
Einar grønar Føroyar
8. august 2019
Eitt av mongu málunum eg fari at arbeiða fyri er at gera Føroyar grønari á orkuøkinum og harvið gera okkum leysari av oljuni og verja umhvørvi móti dálking.
Vit eiga at lata fólk sjálvi gera av, hvørja grønar orkukeldur tey velja til sín bústað - og ikki tvinga tey til orkukeldur, sum óbeinleiðis brenna olju.
Tí kann tað gerast neyðugt at lóggeva ímóti, at tað almenn ella kommunur tvinga fólk at binda í ávísar orkulkeldur (hitaskipanir) - framum framkomnar grønar alternativar orkukeldur - sum fólk heldur vilja hava til sín bústað og sum eru grønari og meira leysar av oljuni.
Eitt nú eru dømi um, at tað verða treytir settar í útbjóðingartilfar, har man tvingar borgaran at binda í ávísar orkukeldur, sum ikki eru grønar, men kanska blíva tað einferð í framtíðini, tá tað finnast meira dagførdar alternativar orkukeldur, sum eru grønari enn í dag.
Tað eru fleiri framkomnar orkukeldur at velja ímillum í dag, til tey, sum skulu velja sær eina orkukeldu, til nýggja bústaðin tey byggja. Sjálvandi seta fólk seg inn í, hvørjar grønar orkukeldur eru at velja í millum í dag, og í flestu førum søkja sær ráðgeving, so tey taka rætta valið til teirra orkukeldu.
Tíanverri eru tey mong, sum ikki fáa hetta frælsið at velja sjálvi, men eru tvungin til ávísa orkukeldu, sum tey ikki ynskja.
Frælsið hins einstaka framum tvingsil og skrivstovuveldi - tað vilja vit í Sambandsflokkinum.
Annfinn Brekkstein
valevni til Løgtingið fyri Sambandsflokkin
RN
Aftur


text:
Hesar ingifer smákøkurnar eru mín glutenfría útgáva av einum serligum smákøkum – ginger biscuits/cookies – sum mær altíð hevur dáma sera væl, men sum eg, eftir at eg fekk cøliaki, ikki havi kunnað funnið nakra glutenfría útgávu av. Vóni tær fella í líka góða jørð hjá tær, sum her hjá mær 😉
Glutenfríar
Ingifer smákøkur
Tilfarslisti
150 g glutenfrítt havramjøl
100 g eplamjøl
2 tsk. ingifer kryddarí
1 tsk. vaniljusukur
1 tsk. hjortetakssalt
1 tsk. bakipulvur
1 tsk. salt
75 g sukur
75 g putursukur
85 g smør (stovuhita)
2 spsk myrkan sirup
1 egg
Soleiðis gert tú
- Blanda alt turt tilfar saman.
- Rør sukur, putursukur, smør og sirup saman.
- Koyr mjølið í sukur/smør blandingina saman við egginum og rør runt til deiggið gerst mjúkt og sleppur bollanum.
- Deil deiggið í tvey, rulla til pylsur, pakka inn í húsarhaldsfilm og legg í frystiboksina í uml 10-15 min. til deiggið er fast í tí.
- Set ovnin á 175 stig.
- Sker pylsurnar í skivur og legg køkuskivurnar á bakiplátu sum er klødd við bakipappíri.
- Baka í uml 10 min. og lat kølna á rist.
Prei
Pynta køkurnar við at skera mynstur úr pappíri og síla flormelis útyvir.
Um Unn
Eg eiti Unn og búgvi í Keypmannahavn, har eg arbeiði við at tillaga talgildar loysnir til tørvin hjá brúkarunum.
Eg havi cøliaki/glutenviðkvæmi og havi tí gjørt bloggin glutenfrifoodie.dk, har tú kanst finna íblástur til góðan og leskiligan glutenfrían mat og bakstur.


text:
Tey eru ófør har norðuri í Klaksvík. Í trý ár hava tey tikið sær av fýra stórum tiltøkum føroyskum dansi at frama: landsdansistevnu í 2016, Barnlek, sum riggaði stak væl í 2017 og so barnadansistevnu í apríl og nú upptøkum til sjónvarpið í maj – bara ein mánaður ímillum. So tey gera sína herskyldu fyri føroyskan dans bæði væl og virðiliga.
Klaksvíkin hevur so nógv bestu umstøðurnar til tílík tiltøk, tí alt er so tætt saman í miðbýnum. Og so Skálin – hetta frálíka húsið, sum Klaksvíkar dansifelag eigur – tikið í brúk 1988 og nýliga gjørt í stand fyri ½ millión.
Tað eru Kringvarpið og Sláið Ring, sum skipa fyri upptøkunum í felag. Tey býta eisini útreiðslurnar av tiltakinum sínámillum. Jóhann Mortensen í Kringvarpinum hevur í áravís skipað fyri útvarpssendingini dansival, og saman við formanninum í Sláið Ring samskipaði hann eisini sjónvarpsupptøkuna leygardagin fyri Kringvarpið. Fyriskipararnir og ikki minst upptøkufólkini hjá Kringvarpinum høvdu ein langan og strævnan dag leygardagin, umframt at tey høvdu riggað til fríggjakvøldið.
Feløgini, sum høvdu meldað seg til at taka upp, hava øll vant tað, sum tey skuldu kvøða leygardagin. Av tí at øll – bæði Kringvarpið og tey, sum hava staðið fyri vegna Sláið Ring – høvdu gjørt heimaarbeiðið til lítar, so helt tíðarætlanin heilt væl. Tað er væl klárað fyri so nógvar tímar. Børn og ung dansaðu dansispøl, meðan Ung í Dansi, Klaksvíkar dansifelag, Vága dansifelag, Norðstreymoyar dansifelag, Eysturoyar dansifelag, Leikum Fagurt og Stígum Fast í felag dansaðu vanligan føroyskan dans. Dansifelagið í Havn, Tøkum Lætt og Dansifelagið á Látrinum høvdu eisini meldað seg til upptøku, men tað bar ikki til. Tí so hevði dagurin hjá upptøkutoyminum blivið ov langur. Ætlanin er, at hesi feløgini fara at taka upp í Hornahúsinum onkuntíð í vetur.
Umframt at skipa, so skulu skipararnir eisini fortelja eitt sindur um vísuna/kvæðið, sum tey kvøða. Eg eri altíð fjálturstungin, tá eg skal siga okkurt í eina mikrofon. Men hesin ungi maðurin, sum tók upp fyri Kringvarpið, hevði eina atferð, sum gjørdi, at fjáltrið hvarv sum døgg fyri sól. So vit sluppu frá at taka hetta upp meir enn eina ferð.
Vit plaga at biðja tey, sum koma at dansa til upptøku, um at fara í føroysk klæðir, og tað gjørdu tey allarflestu. Hjá okkum í Eysturoyar dansifelag vóru øll í føroyskum klæðum uttan tvey, sum vóru í grønlendskum tjóðbúna.
Tá upptøkurnar vóru lidnar, fingu øll døgurða í Tekniska skúla. Magni Garðalíð, sum eigur fyritøkuna ”Viljin”, gjørdi matin. Aftaná var almennur føroyskur dansur í Skálanum, og tað gekk av tí allarbesta. Har fingu vit eisini kaffi og køku.
Á fínu lagkøkunum, sum Eysturoyar dansifelag lat til tiltakið stóð:
Leikum fagurt á foldum,
ongin treður dansin undir moldum.
Tað skulu vit leggja okkum í geyma.
Ein góður dagur føroyskum dansi at frama.
Kathrina, Eysturoyar dansifelag


text:
Ein nýggjur føroyskur bittari frá Einar’s Distillery er nú á marknaðinum og fæst til keyps í Rúsdrekkasølu Landsins.
Einar’s Bitter er føroysk framleiðsla, og sera nógv orka er løgd í at velja og samanseta allarbestu urtir og krydd fyri at fáa tann besta smakkin.
Føroyski bittarin er eitt úrslit av hørðum arbeiði á Einar´s distillery seinastu árini og at Disa Christiansen úr Nólsoy fyri nøkrum árum síðan gav distarillarínum gott innlit í føroysk plantusløg, sum nú eru nýtt í hesum bittarinum.
Einar’s Distillery er fyrsta føroyska góðkenda distillarí, og framleiðir bæði Einar’s Akvavitt, Einar’s Vodka og Einar’s Gin, Einar´s Cask og nú eisini Einar’s Bitter. Føroyskt whisky frá Einar’s Distillery er eisini í tunnum og búnast.
Einar’s Bitter er 38% og kann njótast til veitslur og hugnaligar løtur.


text:
Fútabannið sum Kringvarpið fekk fyri einari viku síðani, tjúgu minuttir áðrenn Dagur & vika skuldi í luftina, stendur við.
Tað visti útvarpið í kvøld.
- Mótparturin hevur latið stevning inn í morgun umat upprættahalda fútabannið. Men hvussu leikur fer víðari vita vit ikki heilt enn, men tað kann taka langa tíð áðrenn nakað hendir, sigur Georg L. Petersen, tíðindaleiðari í Kringvarpinum.
- Advokaturin hjá landsstýrinum hevur sagt, at um ein avgerð gongur teimum ímóti, so kæra teir málið víðari til landsrættin. Tað vil siga, at landsstýrið roynir at draga málið út, so at upplýsingarnir ongantíð koma fyri almenningin, heldur Georg L. Petersen.
Málið snýr seg um upplýsingar um ein fund millum landsstýrið og kinesiska sendiumboðið í Danmark. Sambært landsstýrinum hevur Kringvarpið fingið fatur á upplýsingunum á óreiðiligan hátt, og fekk fútan at seta bann móti Kringvarpinum, at upplýsa Føroya fólki um hvat fór fram á fundinum.


text:
Bygging sum ikki krevur byggiloyvi
Tann 1. januar 2017 kom Føroyska bygningskunngerðin í gildi (BK17).
Í BK17 kap. 1.3 er ásett, at bygging kann ikki fara í gongd uttan skrivligt loyvi frá kommunala byggimyndugleikanum, eisini er ásett:
- at kommunali byggimyndugleikin kann gera reglur fyri smærri byggingar, soleiðis at hesar ikki krevja byggiloyvi, um bygt verður eftir reglunum. Talan er um antennur, smærri vindmyllur, skeltir, sólskjól, terassur, lívdarskjól og tílíka smærri bygging.
- at kommunali byggimyndugleikin reglur fyri, nær umbygging, afturatbygging og umvæling krevur byggiloyvi.
Legg til merkis, at øll bygging, ið er nærri enn 2,5 m í grannamark, skal fráboðast til Teknisku Deild, har nærri kunning fæst um, um byggingin krevur byggiloyvi.
Vágs kommuna hevur avgjørt, at fylgjandi arbeiðir kunnu gerast uttan byggiloyvi, við teimum treytum sum eru nevndar niðanfyri og treytað av:
- at ásetingar í byggisamtyktum verða yvirhildnar
- at ásetingar í skeytinum verða yvirhildnar
- at ásetingar í Bygningskunngerðini (BK17) verða yvirhildnar
Tað ábyrgdin hjá tí sum byggir at syrgja fyri at yvirhalda allar ásetingar. Eru ivamál ella spurningar, eigur tann sum byggir at venda sær til kommunala byggimyndugleikan.
Yvirlit yvir arbeiðir sum ikki krevur byggiloyvi:
Smáir bygningar upp til 10 m2 sum ikki eru upphitaðir, sum t.d. úthús, drívhús, hjallar og líknandi, treytað av:
- at tað í mesta lagi eru 2 stk. tílíkir bygningar á matrikklinum
- at frástøðan til aðrar bygningar á sama matrikli skal í minsta lagi vera 2,5 m (BK17 2.2.3.5)
- at frástøðan til mark er minst 1 m
- at hædd á útveggum ella tekju yvir planeringshædd kann í mesta lagi vera 2,5 m (BK17 2.2.3.5)
Broyting av innrætting í sethúsum, tvíhúsum og líknandi, treytað av:
- at vatn og kloakk ikki er partur av broytingini
- at brunakrøvini verða yvirhildin (BK17 kap. 5)
- at hetta ikki ávirkar berandi konstruktiónirnar (BK17 kap.)
Altanir upp til 5 m2 vídd, treytað av:
- at altanin er 2,5 m frá marki (BK17 kap.)
Útskiftan av taki og útveggjaklæðing, treytað av:
- at orkuparturin í BK17 verður yvirhildin (BK17 kap. 7.4.2)
Útskiftan av vindeygum, úthurðum, portrum v.m., treytað av:
- at orkuparturin í BK17 verður yvirhildin (BK17 kap. 7.4.2)
- at kravið um bjargingarop (BO) verða yvirhildin (BK17 kap. 5)
Smáar antennur og parabolar upp til 1 m í diametur
Garðar við hædd upp til í mesta lagi 1,5m, íroknað rekkverk
Hátún, lehegn, heitir pottar og líknandi
Brenniovnar, treytað av:
- at Sløkkiliðið skal sýna brenniovnin áðrenn hann verður tikin í brúk.
Niðurtøka av bygningum
Vísandi til Almennu Byggisamtyktina fyri Vágs Kommunu og BK 17, má bygging ikki verða tikin niður, uttan so at loyvi er fingið frá Vágs Kommunu. Undantikin eru bilhús (tó ikki innbygd bilhús), bilskýli, úthús og smærri bygningar við tilknýti til einbýlishús og frítíðarhús.
Í umsókn skal verða tilskilað umleið hvussu hædd og flatamál á byggingini er. Hava húsini innleggingar til frárenningar, vatn, ravmagn, telefon ella tílíkt, er ikki loyvt at fara undir arbeiðið, fyrr enn avvarðandi myndugleiki ella felag hevur fingið boð um hetta. Burturkast frá niðurtøkuni skal latin góðkendum móttakara.


text:
Lógir og reglur
Niðanfyri er yvirlit yvir lógir og reglugerðir í smb. við skipanir vm. í og við tilknýti til Vágs kommunu.
Fundarskipan býráðsins 2017-2020
Kommunustýrisskipan fyri Vágs kommunu 2017-2020
Starvsfólkaskipan hjá Vágs kommunu 2017-2020
Reglugerð fyri skipanina við Ígongdsetarastuðli
Stuðul til feløg og tiltøk o.t. í Vágs kommunu
Upptøkureglur í barnaansing 2015
Kunngerð um fíggjarligt frípláss
Reglugerð fyri hátíðarhald av starvsdøgum v.m.
Reglugerð fyri flogfenaðhald í Vágs Kommunu
Alment galdandi lógir eru at finna á www.logir.fo


text:
Nýstovnaða felagið Holva Fish er nú farið undir at gera klárt til framleiðslu av minkafóðri á keiøkinum í Vági.
Tíðliga í summar stovnaðu Apama í Vági og Delta Seafood á Tvøroyri felagið Defa, sum hevur keypt frystigoymsluna hjá Faroe Cold Stores í Vági. Defa hevur saman við danska felagnum Fodercentral for Holstebro og omegn stovnað Holva Fish. Felagið fer at framleiða minkafóður.
Seinastu vikurnar hevur verið arbeitt við at gera klárt til framleiðsluna. Frystigoymslan er sløkt. Gomlu útgerð verður tikin niður og nýggj sett upp. Nýggja virkið kemur at hava framleiðsluorku á eini 180 tons um samdøgrið.
Ætlanin er, at virksemi á Holva Fish byrjar í fyrru helvt av september.
Last modified: 19. august 2013


text:
Tarvafjósið
Hugnaliga Tarvafjósið á Hamri er ogn hjá Lions Club Suðuroy. Limirnir hava av einslistum sett gamla fjósið í stand og er tað sera snotuligt á at líta í dag. Húsið liggur beint við síðunar av heiminum hjá hargaskaldinum Pól F. Joensen(1897 – 1970) og beint uttanfyri fjósið hava limirnir reist ein stein, ið varð heintaður allan vegin úr Sumba, føðistaðinum hjá Pól F. Á steinum er bronsuvangamynd av Pól F fest.
Húsið er viðhvørt karmur um mentanarlig tiltøk og kann annars leigast til yvirnáttingar.


text:
Pendla.fo og allar funkur á hesi heimasíðu eru ókeypis hjá tær at nýta. Pendla.fo er til fyri at gera tað lættari hjá tær at finna onnur at koyra saman við, frá A til B.
Tú ert vælkomin at heinta tilfar frá pendla.fo til at brúka í ymiskum høpi og miðlum, so sum tíðindamiðlum o.s.fr.
Hevur tú spurningar, ert tú vælkomin at seta teg í samband við okkum.
Vit arbeiða saman við Tórshavnar kommunu, Landsverki, Umhvørvisstovuni og Strandfaraskip Landsins.
Heinta búmerkið, myndir, tíðindaskriv o.a.
Litir á búmerki
Grønt:
- RGB: 103, 181, 73
- CMYK: 64, 0, 88, 0
- Pantone: 361 C
Myrkagrátt:
- RGB: 77, 77, 77
- CMYK: 0, 0, 0, 70
- Pantone: 7540 C


text:
Í dag byrjaði arbeiðið uppá eystara brunnin og verður hann væntandi eisini liðugt reistur í dag. Nú teir eru reistir, verða elementini stoypt saman og jarnveirur verður drigin ígjøgnum. Sementið útvíðkar seg, og tí skal tað hava umleið 10 dagar at “arbeiða” í, soleiðis at tað verður so sterkt sum gjørligt.
Til stuttleikar kann nevnast, at elementini, ið risakranin hjá Løvubetong so lættliga lyfta á pláss, viga heili 4,6 tons. Bogarnir, ið eru settir á, ovast í innara “ringinum”, viga heili 6 tons.
##med2##
Klæmint Østerø, ið starvast hjá HTO, ið stendur fyri uppsetingini, sigur, at tílíkir brunnar eru sera væl egnaðir til kommunur. Hesir báðir, ið nú eru uppsettir, taka góðar 3000 rúmmetrar av vatni hvør. Núverandi tangar taka, til samanberingar, umleið 1200 rúmmetrar til saman, so hetta er ein risa-útbygging í vatngoymsluni hjá Tvøroyrar Kommunu.
Klæmint Østerø sigur, at hóast hetta ljóðar av nógvum, so bliknar tað, um vit samanlíkna við eitt nú vatnbrunnin, ið HTO herfyri setti upp til smoltstøðina hjá Bakkafrost í Norðoyggjum. Hesin tangin tekur heilt upp til 7.500 rúmmetrar av vatni.
Tríggir montørar frá Perstrup í Danmark eru komnir til Føroya. Teir fáa hjálp frá bilum hjá MTV og Faroe Ship til umlasting á havnarlagnum og flutning niðan á arbeiðsplássi. Sum áður nevnt, so stendur fyritøkan HTO úr Runavík fyri uppsetingini.
##med3##
Hóast mest sæst til arbeiðið nú, so er ikki at gloyma tað stóra fyrireikingararbeiði við planering av økinum niður í verandi hædd og vegagerðin í hesum sambandi. Hetta hevur E-grevstur staðið fyri. Fyrireikingin er ofta tað drúgvasta arbeiðið, meðan uppsetingin meir at kalla er sum at arbeiða við byggiklossum. Stóri kranin lættir væl um arbeiðið.
Eftir er nú at forbinda vatnrørini.
Tá tað er liðugt, verður automatikkur settur upp, so stýring er á, hvar vit taka vatnið frá til framleiðslu, skrivar kommunan. Hetta skal forða fyri, at luftperlur gera vatnið hvítt og harumframt fer tað vatnið, ið ikki verur nýtt, aftur í ánna har tað kom frá. Ikki sum nú, har alt yvirskotið fer í Svalbardsá.
Í og úr goymsluni verður møguligt at fylgja við, hvussu stór nýtslan er, og alarmskipan fer at siga frá, um okkurt er áfatt.
##med4##
Nú eru goymslurnar so stórar, at tað ber væl til til dømis at steðga framleiðsluni um herviligt áarføri er, so minni av mislittum vatni kemur í brunnarnar.
Við tíðini er ætlanin at vatnið úr Trongisvági skal røkka líka út til Froðbiar, har núverandi reinsiverk hevur trupulleikar við litinum, serliga um heystið, tí áin har úti verður meira tilgrógvin um summarið. Harvið fær vatnið ein døkkari lit.
Tá ið 10-14 dagar eru farnir, koma montørarnir frá Perstrup aftur til Tvøroyrar. Tá verður takið lagt omaná. Takið vigar umleið 300 tons og fer tað arbeiðið væntandi at taka umleið fýra dagar, og tá er arbeiðið hjá HTO liðugt, sigur Klæmint Østerø.
##med5##
Myndir: Chris Jan Michelsen, Lasse Jensen og Bjarni Nygaard